29.2.2008 Euroopa Liidu Teataja L 56/3 KOMISJONI MÄÄRUS (EÜ) nr 179/2008, 28. veebruar 2008, millega võimaldatakse pikendada eraladustuslepingute kestust sealihasektoris EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 275975 sealihaturu ühise korralduse kohta, (!') eriti selle artikli 4 lõiget 6 ja artikli 5 lõiget 4, ning arvestades järgmist: (1) Komisjoni määrusega (EÜ) nr 1267/2007 (2)) on ette nähtud eraladustusabi andmine sealihasektoris kolme-, nelja- või viiekuuliste ladustuslepingute alusel. (2) Ühenduse sealihaturu praeguse olukorra puhul ei saa veel täheldada tapetud sigade hinnataseme paranemist ning seetõttu oleks vajalik võimaldada määruse (EÜ) nr 1267/2007 alusel sõlmitud ladustuslepingute kestuse ühekordset pikendamist kuni kolme kuu võrra. (3) Käesolevas määruses sätestatud meetmed on kooskõlas sealihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Kehtivate eraladustuslepingute puhul pikendatakse huvitatud isiku taotluse alusel ladustusaega ühekordselt kolme kuu võrra. Kuni kolme kuu piiresse jääv pikendamine hõlmab asjaomase ladustuslepinguga ette nähtud kogust tervikuna. Pikendamis- taotlus esitatakse asjaomasele sekkumisametile hiljemalt kolm tööpäeva enne ladustuslepingu kehtivuse lõpu kuupäeva. Pikendamise korral suurendatakse abisummat määruse (EÜ) nr 1267/2007 artikli 1 lõike 2 kohaselt. Artikkel 2 Käesolev määrus jõustub Euroopa Liidu Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 28. veebruar 2008 (1) EÜT L 282, 1.11.1975, lk 1. Määrust on viimati muudetud määru- sega (EÜ) nr 1913/2005 (ELT L 307, 25.11.2005, lk 2). Määrus (EMÜ) nr 2759/75 asendatakse 1. juulil 2008 määrusega (EÜ) nr 1234/2007 (ELT L 299, 16.11.2007, lk 1). (?) ELT L 283, 27.10.2007, lk 53. Komisjoni nimel komisjoni liige Mariann FISCHER BOEL